Шемахь химин герз "кхи дIа а лелош хиларна" жоьпалла Оьрсийчоьнна тIе диллина Iамеркан Цхьанатоьхначу Штаташа. Пачхьалкхан департаменто дина цу кепара дIахьедар. Бехке мел верг таIзаре валаве аьлла Вашингтоно. Госдепан векалан Нойерт Хизеран дIахьедарехь дуьйцу, 2013-чу шарахь Оьрсийчоьно чIагIо йинера Шеман химин герзан арсенал хIаллакйийр ю шаьш аьлла, цундела жоьпалла цунна тIехь ду, кхи дIа а оцу герзах пайдаэцарна. ТIеман Iалашонашца кху шеран Чиллан-баттахь Серакиб гIалахь хлорин лелийна аьлла, хаамбина кхаарийдийнахь химин герз дихкинчу Организацино (ОЗХО). Тешаш лебина, латтана экспертиза а йина, карийна ши баллон теллинчул тIаьхьа дина ду и дIахьедар.